OzLabs/hebrew-wiki-articles huggingface dataset:
נהר רובירונזה

נהר רובירונזה (במרכז למטה)
נהר הרובירונצה (או לוויורנצה) הוא נהר באפריקה, שנחשב בעיני חלק מהחוקרים למקור הרחוק ביותר של הנילוס, <ref></ref> אחד משני הנהרות הארוכים בעולם (לצד נהר האמזונאס). הוא נובע מהר קיקיזי בבורונדי, וזורם דרך נהר הרורובו אל נהר קאגרה בטנזניה, <ref>[https://www.webcitation.org/query?url=http://www.geocities.com/bourbonstreet/5809/discover/nile.html&date=2009-10-25+13:49:18 NILE]</ref> ומשם אל אגם ויקטוריה.

מקום נביעת הנהר
מקום נביעת הנהר מסומן בפירמידה.

== הערות שוליים ==

קטגוריה:אפריקה: נהרות
קטגוריה:בורונדי: גאוגרפיה
קטגוריה:נילוס
קטגוריה:אגם ויקטוריה
מפלי ריפון

[[הנילוס הלבן]]
מפלי ריפון, בקצה הצפוני של אגם ויקטוריה (ליד העיר ג'ינג'ה) באוגנדה נחשבו, בעבר כמקור נהר הנילוס. בשנים 1862–1863, ג'ון האנינג ספקה היה האירופי הראשון שהלך במורד נהר הנילוס, לאחר שגילה את המפלים שהאמין שהם מקור הנילוס.<ref></ref>

המים ממפלי ריפון נופלים דרך פתח צר, שאנשים האמינו כי בו נהר הנילוס מתחיל.

המפלים נקראו על שם ג'ורג 'רובינסון, המרקיז הראשון מריפון, שהיה נשיא החברה המלכותית הגאוגרפית בשנים 1859–1860.

המפלים תפקדו כמוצא טבעי מאגם ויקטוריה, עד שבשנת 1954 הושלמה בניית סכר מפלי אוון, אשק גרם להרחבת אגם ויקטוריה ושקיעת מפלי ריפון.

<gallery>
File:Ripon Falls01.jpg
File:Ripon Falls.jpg
File:Jules Leclercq- Aux sources du Nil-1913-chutes Ripon.jpg
</gallery>

==ראו גם==
* מפלי בוג'גלי

==קישורים חיצוניים==

* 

== הערות שוליים ==

 
ריפון
קטגוריה:אוגנדה: גאוגרפיה
קטגוריה:נילוס
קטגוריה:אגם ויקטוריה
הקרבות הגדולים של רוסיה

"הקרבות הגדולים של רוסיה" (ברוסית: Великие битвы России) היא מיני-סדרת טלוויזיה, דוקו-דרמה רוסית, שעלתה לשידור במלאת 102 שנה להקמת הצבא האדום, ביום שמצוין כ"חג מגן המולדת" (או, חג הצבא ברוסיה). פרק הבכורה שודר בערוץ הראשון ב-23 בפברואר 2020.
== תיאור ==
זוהי סדרה של סרטי דרמה ותעודה על הקרבות הגדולים בתולדות רוסיה. מרשל מיכאיל קוטוזוב, אדמירל אושקוב, דמיטרי דונסקוי ואלכסנדר נבסקי... מיהם הגיבורים שנלחמו למען החופש והכבוד של מדינתם? במחיר של איזה מאמץ הפכה רוסיה למעצמה הגדולה בעולם? ואיך היא הצליחה להגן על אמונתה, על ערכיה ועל גבולותיה במשך מאות שנים? הצופה יתחקה אחר ההיסטוריה של יצירת הצי הרוסי, ילמד על המוזרויות של טקטיקות ואסטרטגיות לחימה בתקופות היסטוריות שונות ויראה את מהלך הקרבות ששוחזרו ממקורות היסטוריים.

==עלילה==
===פרק 1===
לאחר שהביס את השוודים באיג'ורה, הדף אלכסנדר נבסקי ניסיון מערבי חדש לכבוש את נובגורוד ופסקוב על הקרח של אגם פיפסי. לאחר שנהרס הניתוק המוקדם של נובגורודי, אלכסנדר נסוג לקרח אגם פיפסי לקרב מכריע. עם מכות הפרשים הרוסים מהאגפים האבירים הגרמנים הובסו ונאלצו לברוח.

===פרק 2===
השימוש בטקטיקות מוכשרות של הנסיך דמיטרי דונסקוי במהלך קרב קוליקובו איפשר להביס את הפרשים הטטריים המפורסמים - אלא שהנסיך הוסט לנהר ונהרג שם. כתוצאה מהתבוסה של הכוחות העיקריים של אורדת הזהב, היא ספגה מכה אנושה על השליטה הצבאית והפוליטית. קרב זה נתן דוגמאות רבות לאומץ לבם האנוכי של החיילים הרוסים.

===פרק 3===
הניצחון המכריע של צבאו של פיוטר הראשון במלחמת הצפון היה במהלך קרב פולטבה, שהייתה התבוסה השלמה של הצבא השוודי של קארל השני.

===פרק 4===
קרב בורודינו היה הקרב המרכזי בכל המערכה הצבאית בשנת 1812. באותה תקופה הפך הקרב לעקוב מדם ביותר בתולדות המלחמות. הצבא הצרפתי של הקיסר נפוליאון ספג מכה עוצמתית, ממנה כבר לא הצליח להתאושש וזו הייתה אחת הסיבות לניצחון הסופי של האימפריה הרוסית במלחמה.
==צוות השחקנים==
*ניקולאי קרוגלוב
*אלכסנדר קוסטלוב
*מיכאיל פורווייב
*אלכסנדר צ'רקשנקו
*יבגני וקונוב
*יבגני צלנוב
*סטניסלב קוראץ'
*אלכסנדר בובקוב
== קישורים חיצוניים ==

* [https://www.1tv.ru/doc/stati/velikie-bitvy-rossii-dokumentalno-igrovoy-film-anons הקרבות הגדולים של רוסיה], באתר הערוץ הראשון

== הערות שוליים ==

קטגוריה:רוסיה: היסטוריה צבאית
קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות במוסקבה
אל-זרקשי

בדר אל-דין אל-זרקשי (ערבית: بدر الدين الزرقشي) (1344–1392) הידוע כאימאם אל-זרקשי, היה אחד מגדולי חכמי הדת המוסלמים.

היה מומחה בתחומים רבים, כגון פיקה, חדית', והיסטוריה. היה אחד מפוסקי ההלכה הבולטים ביותר באסכולה השאפעית.

== כתביו ==
אל-זרקשי כתב ספרים רבים, ביניהם:

* "אל-בחר אל-מחיט פי אוסול אל-פיקה" (البحر المحيط، في أصول الفقه)
* "סלאסיל אלד'הב פי אוסול אלפיקה" (سلاسل الذهب في أصول الفقه)
* "אל-בורהאן פי עולום אל-קוראן" (البرهان في علوم القرآن)

== הערות שוליים ==

קטגוריה:אסלאם
קטגוריה:ילידי 1344
קטגוריה:נפטרים ב-1392
משה דבראשוילי

תעודת הזהות הגאורגית של הרב משה דבראשוילי משנת 1919
הרב משה "הקטן" דבראשוילי (1892 בערך, צחינוואלי–י"ט באייר ה'תש"ם, מאי 1980, ירושלים) היה רב ואיש ציבור יהודי-גאורגי, שכיהן כרבה של יהדות כותאיסי וחבר בפרלמנט הגאורגי, ממנהיגיה הרוחניים של יהדות גאורגיה בגאורגיה ובישראל.

==קורות חיים==
נולד בראשית שנות ה-90 של המאה ה-19 בצחינוואלי כבן בכור לרחמים ואסתר דברשווילי. אחיו הם הרב גבריאל דברשווילי, הרב מיכאל והרב יעקב דברשווילי. 

למד בתלמוד תורה המקומי אצל הרב אברהם חוולס, ולאחר מכן בישיבת ראדין אצל הרב ישראל מאיר הכהן. 

לאחר שובו לגאורגיה, נשא את בתו של הרב ראובן אלואשווילי, רבה של כותאיסי ומנהיג היהדות החרדית בגאורגיה. ייסד יחד עם חמיו סניף של אגודת ישראל בגאורגיה, ונבחר כאחד משלושת נציגי אגודת ישראל לפרלמנט הגאורגי מטעם המפלגה המנשביקית, ובמסגרת זו היה מחותמי מגילת העצמאות של הרפובליקה הדמוקרטית של גאורגיה בשנת 1918.

בשנת 1921, בעקבות ניצחון הבולשביקים, עזב חמיו את גאורגיה, והוא התמנה תחתיו כרב ומנהיג קהילת כותאיסי.

בשנות ה-70, היה מהאידאולוגים של עליית יהודי גאורגיה בפרט וברית המועצות בכלל לארץ ישראל. עם פרסומו של מכתב ח"י המשפחות, תמך בכותבי המכתב והביע קריאה פומבית לעלייה לארץ ישראל.

בעקבות כך, בשנת 1971 עלה לישראל והתיישב בשכונת גבעת מרדכי בירושלים. 

בארץ כיהן כחבר בית הדין של העדה הגאורגית, ונחשב ל"זקן רבני גאורגיה". היה פעיל בסיוע רוחני לעולים מגאורגיה, במסגרת ארגון יד לאחים. בשנת ה'תשל"ה ערך סידור עם תרגום לגאורגית יהודית בשם "תפילת אחים", עבור ציבור העולים.

נפטר בירושלים בי"ט באייר ה'תש"ם, מאי 1980, ונקבר בחלקת יוצאי גאורגיה בהר הזיתים.

==לקריאה נוספת==
* תולדות הרבנים "דברשווילי", מכון מורשת רבני ג'ורגיה (גרוזיה), ה'תשע"ד.
* מרדכי אלטשולר, Religion and Jewish Identity in the Soviet Union, 1941-1964, עמ' 127.
* הרב זושא וואלף (עורך), אדמו"רי חב"ד ויהדות גרוזיה, בהוצאת מכון הספר-תפארת רפאל, ה'תשע"ו, עמ' 306–311.
* הרב יצחק דדון, אתחלתא היא חלק ג', עמ' תקיט-תקכו.

==קישורים חיצוניים==

* [https://mountofolives.co.il/he/%D7%90%D7%99%D7%AA%D7%95%D7%A8-%D7%A7%D7%91%D7%A8/?id=34663&lo=31.7756580725177&ln=35.2412695486168 כרטיס הקבר של משה דובראשווילי] באתר הר הזיתים
* [http://www.rujen.ru/index.php/%D0%94%D0%90%D0%92%D0%90%D0%A0%D0%90%D0%A8%D0%92%D0%98%D0%9B%D0%98_%D0%9C%D0%BE%D1%88%D0%B5_%D0%A0%D0%B0%D1%85%D0%B0%D0%BC%D0%B8%D0%BC%D0%BE%D0%B2%D0%B8%D1%87 הרב משה רחמימוביץ דברשוילי] אתר האנציקלופדיה היהודית הרוסית (ברוסית).

==הערות שוליים==

קטגוריה:ירושלים: רבנים
קטגוריה:גבעת מרדכי: אישים
קטגוריה:כותאיסי: רבנים
קטגוריה:יהודים חברי הפרלמנט הגאורגי
קטגוריה:רבנים חברי פרלמנטים
קטגוריה:רבנים גאורגים
קטגוריה:פוליטיקאים יהודים גאורגים
קטגוריה:פעילים ציונים בגאורגיה
קטגוריה:כותאיסי
קטגוריה:תלמידי החפץ חיים
קטגוריה:פעילי אגודת ישראל
קטגוריה:עולים בשנות ה-1970
קטגוריה:יהודים הקבורים בהר הזיתים
קטגוריה:ישראלים שנולדו ב-1892
קטגוריה:ישראלים שנפטרו ב-1980
מייק יוז

מייק יוז (באנגלית: Mike Hughes; 9 בפברואר 1956 – 22 בפברואר 2020) היה נהג פעלולן, שנודע כמאמין בתאוריית הקונספירציה של מודל הארץ השטוחה ופעיל בולט באגודת הארץ השטוחה.

התפרסם בשל טיסותיו ברקטות מתוצרת עצמית, לצורך הוכחת המודל השטוח. הוא נהרג באחד מניסיונותיו אלו בגיל 65, כאשר התרסק עם הרקטה שבה שוגר.

==ביוגרפיה==
יוז התגורר בקליפורניה, שבארצות הברית. בשנת 2002 קבע שיא גינס, כשקפץ לגובה 31 מטרים בלימוזינה מדגם Lincoln Town Car .

את הרפתקאות שיגוריו ברקטות מתוצרת בית החל לפי סוכנות הידיעות Associated Press ב-30 בינואר 2014, אז שוגר לגובה 419 מטר באריזונה. לאחר הנחיתה דווח ב-CBC שיוז התמוטט ונדרשו לו שלושה ימים להתאושש, הוא סבל מפציעות אך המשיך בנסיונותיו.

ב-22 בפברואר 2020 התרסק יוז אל הארץ עם הרקטה שעליה המריא, ונהרג סמוך לברסטו, שבקליפורניה.

==קישורים חיצוניים==
* 

==הערות שוליים==

קטגוריה:הרוגי תאונות אוויריות
קטגוריה:שיאני גינס אמריקאים
קטגוריה:הרפתקנים אמריקאים
קטגוריה:אמריקאים שנולדו ב-1956
קטגוריה:אמריקאים שנפטרו ב-2020
קטגוריה:תומכי הארץ השטוחה
מדבר קובוצ'י

קוּבּוּצִ'י (בסינית: 库布齐沙漠; פין-יין: Kùbùqí Shāmò) הוא מדבר במונגוליה הפנימית, שבסין. קובוצ'י הוא המדבר ה-7 בגודלו בסין, הוא חלק מרמת אורדוס.<ref></ref><ref></ref> שטחו כ-18,600 קמ"ר.<ref name="tm"></ref>

האזור עבר מדבור עקב רעיית יתר.<ref name="tm"></ref> משנת 1988 נעשים מאמצים להפוך את תהליך המדבור על ידי הממשלה וארגונים אחרים. לפי הערכות אחדות, כשליש מהשטח שעבר מדבור שוחזר בהצלחה והושב על כנו<ref name="tm"></ref>.

== קישורים חיצוניים ==

== הערות שוליים ==

קטגוריה:סין: מדבריות
קטגוריה:מונגוליה הפנימית
אאוקיון

אאוקיון (שם מדעי: Eucyon; מילולית: "כלב ישר") הוא סוג נכחד של טורף קטן בן למשפחת הכלביים שהתקיים במשך הנאוגן מסוף המיוקן עד סוף הפליוקן של אמריקה הצפונית מלפני 10.3 מיליון שנה עד ללפני 3.6 מיליון שנה. הסוג כולל 2 מינים: Eucyon skinneri ו-Eucyon davisi שהוגדרו לראשונה ב-1996 והוא נחשב לאבי הסוג כלב (Canis), בו המינים הקרובים ביותר לכלב הבית ואולי למיני כלבים נוספים מאמריקה הצפונית.

האאוקיון היה טורף בגודל דמוי-קויוט במשקל של 15 ק"ג בקירוב שהיה בעל חוטם מוארך וצר וחוש ריח מחודד. מבנה שיניהם רמז שהיו אוכלי כל ניזונים מהחי ומהצומח בדומה לקויוטים ולתנים.

סוג זה היגר לאמריקה לפני 10 מיליון שנה מאבות קטנים יחסית (כנראה שועלים) וירש את מקומם של בני קבוצת הכלביים, לאחר היעלמותם של ההספרוקיוניים והבורופגיים מהיבשת. ככל הנראה הוא התפתח לכלבים כמו הקויוט או לכלב Canis lepophagus. המאובנים שלו התגלו בארצות הברית מריו גראנדה בטקסס ועד מערב אורגון וצפון נברסקה וכן במקסיקו. ממצאים נוספים שאולי השתייכו אליו התגלו במונגוליה, יוון ואתיופיה ועוד אזורים רבים בעולם הישן, בהם הוא כנראה חי טרם ההגירה דרך גשר ברינגיה.

==קישורים חיצוניים==

קטגוריה:כלביים פרהיסטוריים
קטגוריה:יונקים שחיו בנאוגן באמריקה הצפונית
קטגוריה:טורפים שחיו בנאוגן
קטגוריה:מאובני טקסונים שתוארו ב-1996
זינוביי סמואילוביץ' גורליק

זינוביי (זלמן) סמואילוביץ' גורליק (ברוסית: Семён (Зальман) Самуилович Горелик; 1904 – 1968) היה יהודי סובייטי, שעוטר בעיטור גיבור ברית המועצות במלחמת העולם השנייה, מפקד פלוגת סיור של גדוד סיור מס' 568 באוגדת סיור מס' 149 בארמייה ה-65 של החזית המרכזית בדרגת סטרשי לייטננט (מקבילה לסגן בצה"ל).

==קורות חיים==
נולד במשפחתו של פועל. סיים את לימודיו בבית ספר ומוסד להשכלה גבוהה בסימפרופול. עבד בוועדה המחוזית של המפלגה הקומוניסטית בעיר סימפרופול. נהיה חבר במפלגה הקומוניסטית של ברית המועצות ב-1927.

שירת בצבא האדום בשנים 1926–1928 ומאז יוני 1941. בשנת 1943 סיים קורסים קצינים מזורז.

בקרבות מגננה סמוך לעיר סטלינו נפצע קשה. שוחרר מבית החולים רק בקיץ 1942 ונשלח כמפקד מחלקת סיור לסטלינגרד. מחלקתו הגנה על אזור מפעל הטרקטורים ושמר על עמדתיה במאמץ רב. על פעולות צבאיות מוצלחות בקרב סטלינגרד הוענק לו עיטור המלחמה הפטריוטית בדרגה ראשונה.

ב-16 באוקטובר 1943, בראש פלוגה רובאית צלח גורליק את נהר הדנייפר ליד הכפר ש'יטצי, נפת לויאו, מחוז גומל ברפובליקה הבלארוסית. הפלוגה חטפה אש תופת, כל קציני הפלוגה, מלבד גורליק נהרגו. רבים מהחיילים נפצעו. הוא אישית תפעל מקלע והצליח להשמיד עמדות מקלעים של האויב. בהמשך הוביל את פלוגתו להתקפת נגד. הגרמנים נאלצו לסגת, תוך שהם נוטשים שני תותחים. חייליו של גורליק סובבו את התותחים ופתחו מהם באש על הכפר ש'יטצי. בתוך הכפר היו עמדות מבוצרות של הגרמנים, מהן הם שלטו על הגדה של הנהר. אש הפגזים הכריחה את הגרמנים לסגת מהכפר מערבה. חייליו של גורליק נכנסו לכפר והשתלטו עליו.

בקרב הזה נפצע זלמן גורליק. למרות הפציעה התעקש להמשיך להילחם יחד עם אנשיו. למחרת, בקרב על הרחבת ראש הגשר שנתפס, נפצע שוב באופן קשה יותר ונשלח לבית החולים. שם קיבל על פעולותיו עיטור גיבור ברית המועצות מידי גנרל החזית קונסטנטין רוקוסובסקי עצמו.

בשנת 1945 פרש גורליק מן השירות הצבאי. הוא התיישב בעיר סימפרופול ועבד בה עד מותו.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:יהודים מעוטרי גיבור ברית המועצות
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1904
קטגוריה:סובייטים שנפטרו ב-1968
יגאל גודקוב

יגאל גודקוב (נולד ב-30 בדצמבר 1970) הוא סופר ישראלי.

==ביוגרפיה==
גודקוב נולד בסנקט פטרבורג שברוסיה, בנם היחיד של גלינה, כלכלנית במקצועה, ושל אולג, שהיה סופר.

עלה לישראל בשנת 1977 עם אמו. הם התיישבו במעון עולים בבת ים ובשנת 1979 עברו לדירת עמידר בעיר. בשנות ה-90 של המאה ה-20 עברו להתגורר בתל אביב.

גודקוב למד בבית הספר היסודי "יד מרדכי" בבת ים וסיים את לימודיו בבית הספר התיכון "אורט יד שפירא", הממוקם בין יפו לשכונת נווה עופר בתל אביב.

משנת 2017 מתגורר גודקוב עם בת זוגו ביישוב הקהילתי מכמנים בתחומי המועצה האזורית משגב בגליל התחתון.

על ספרו "ישראל הרפד" נכתב כי הוא זורבה היווני של הספרות העברית, תמצית הישראליות – איש אוהב חיים ואדם, שהמשפחה והמדינה במרכז עולמו, אבל גם אדם תחמן ואגנוצנטרי, זוהי נובלה שהיא שיר הלל לחיים לחוף היום התיכון, חגיגה חושית מלאת אהבה לים הנפקד כל כך מהספרות העברית". מבקר הספרות יובל גלעד (שהוא גם העורך של כל ספריו) כתב: "ספרו השני של יגאל גודקוב, הנובלה "ישראל הרפד", בנוי על פי אב הטיפוס של טוביה החולב מחד, וזורבה היווני מאידך. בספר זה יצר גודקוב גיבור ישראלי שורשי עממי, חכם וטוב לב אבל גם תחמן ואגואיסט, המוני משהו אבל גם חובב שקט, בקיצור – מר ישראלי. גדולתו נעוצה במקומיותו – המזח של חוף בת ים מככב ברגישות תיאורים פואטיים, ובאהבתו לדמות ישראלית, תוך עמידה על שורשי המורכבות הישראלית".

באתר "יקום תרבות" נכתב על ספרו "המיותרים": “המיותרים” הנו רומן מעמיק הבונה נפשות של ארבע דמויות מרכזיות ועוד דמויות משנה, כשמשפט יחיד מספיק למחבר להעמיד דמות עגולה ומוחשית. זהו רומן היונק מן המסורת הרוסית הריאליסטית הגדולה, בעידן בו דף נייר עמוק יותר ממרבית הספרים היוצאים לאור. גודקוב, יליד רוסיה, חש את הרצינות שבה ספרות יכולה לשקף מציאות. מקורות השפעה נוספים הנם ההומור הבוטה של ראבלה והדמיון של דון קיחוטה".<ref></ref>

קטעים נרחבים מהרומן "המיותרים" פורסמו בבלוג הספרותי של רן יגיל באתר nrg, ופרקים מספריו פורסמו בכתב העת "עמדה".

==מספריו==
* "המיותרים", הוצאת חבצלת החוף 2011
* "ישראל הרפד", הוצאת חבצלת החוף, 2012
* "פעימות הים התיכון", הוצאת חבצלת החוף, 2018
* "המשוטט", הוצאת חבצלת החוף, 2020
===פרוזה===
* "הגולש בפברואר"

==הערות שוליים==

קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:סופרים ישראלים
קטגוריה:מועצה אזורית משגב: אישים
קטגוריה:ישראלים שנולדו ב-1970
קריס קרוס

קריס קרוס היה צמד היפ הופ אמריקאי שחבריו היו כריס "מאק דאדי" קלי וכריס "דאדי מאק" סמית'. הצמד פעל משנת 1991 עד 1996 ומשנת 2006 עד 2013. קריס קרוס זכו להכרה עולמית בעקבות להיטם "jump". הם גם זכו להכרה בעקבות סגנון לבושם הייחודי. כריס קלי מת משימוש יתר בסמים בשנת 2013.

==קריירה==
ההכרות בין חברי ההרכב החלה כשלמדו יחד בכיתה א. קלי יליד אוגוסט 1978 וסמית' יליד ינואר 1979 התגלו בקניון באטלנטה מקום מגוריהם על ידי המפיק ג'רמיין דופרי שהיה אז בן 19. בעקבות הצלחתו עם הצמד הפך דופרי למפיק מבוקש.

בעזרת דופרי חתמו הנערים על הסכם עם חברת התקליטים "ראפהאוס רקורדס" והוציאו את אלבום הבכורה Totally Krossed Out בשנת 1992. האלבום הופק על ידי דופרי וממנו נמכרו ארבעה מיליון עותקים בארצות הברית. האלבום כלל את הלהיט "Jump" ששהה שמונה שבועות בצמרת מצעד הבילבורד הוט 100. בכך היה לשיר הראפ הראשון ששהה בצמרת תקופה כה ארוכה. הוידאו קליפ לשיר צבר אף הוא הצלחה רבה. הוא דורג במקום הראשון ב-MTV, ונמכרו ממנו 100,000 עותקים.

הצמד ביצע מופע חימום בסיבוב ההופעות של מייקל ג'קסון שליווה את יציאת אלבומו Dangerous. קריס קרוס הופיעו גם בהופעת קמע בווידאו קליפ של ג'קסון לשירו Jam. הם השתתפו גם בקליפ של ראן די אם סי לצד אמנים נוספים, בקליפ של TLC ושיחקו בפרק של הסדרה עולם אחר. בשנת 1992 ביצע הצמד את השיר Jump בסדרה The Living Colour. בשנת 1992 יצא גם משחק וידאו בכיכובם של השניים. קריס קרוס הופיעו בהופעת קמע בסרט Who's the Man? בשנת 1993. 

האלבום השני של קריס קרוס Da Bomb יצא בשנת 1993 והשיג מכירות פלטינום. האלבום כלל את הלהיט Alright בשיתוף הדיג'יי Super Cat, את הלהיט I'm Real" ואת הלהיט Da Bomb בשיתוף הראפר Da Brat. האלבום השלישי Young, Rich & Dangerous יצא בשנת 1996 והשיג מכירות זהב.

==מותו של כריס קלי==
ב-29 באפריל 2013 נמצא כריס קלי חסר הכרה בביתו שבאטלנטה והובל לבית החולים. הוא מת בבית החולים.בן 34 היה במותו. על פי הממצאים הוא מת כתוצאה משימוש בסמים.

==קישורים חיצוניים==

==הערות שוליים==

קטגוריה:צמדים מוזיקליים אמריקאיים
קטגוריה:להקות שהוקמו בשנת 1990
סין המרכזית

סין המרכזית.]]
בירוק = אזור התכנית של "עליית סין המרכזית"
סין המרכזית (בסינית: 华中; פין-יין: Huázhōng) הוא שמו של אזור גאוגרפי, ואזור תרבותי (עם הגדרה מעורפלת במידה מסוימת), בחלק המרכז-דרום-מזרחי של הרפובליקה העממית של סין. אזור זה כולל את מחוזות של הנאן, הוביי והונאן, ובחלק מההתייחסויות גם את מחוז ג'יאנגשי.

לאחר חלוקה גאוגרפית מחודשת, סין המרכזית היא באופן רשמי חלק מ"דרום-מרכז סין" (中南), אך בחלוקה אדמיניסטרטיבית רשמית זו, אינו כולל את ג'יאנגשי. בהקשר של התכנית של "עליית סין המרכזית" על ידי מועצת המדינה של הרפובליקה העממית של סין של 2004, המחוזות הקרובים הנוספים שאנשי ואנחויי, נכללים, ומוגדרים גם אזורים של מרכז סין לפיתוח אזורי.

קטגוריה:הרפובליקה העממית של סין: אזורים
פסטיבל התיאטרון הבין-לאומי הגאה בדבלין

פסטיבל התיאטרון הבין-לאומי הגאה בדבלין (באנגלית: International Dublin Gay Theatre Festival) הוא פסטיבל תיאטרלי-להט"בי שנתי שמתקיים מ-2004 בדבלין, אירלנד בשבועיים הראשונים של מאי. מעל מ-50% מתכני הפסטיבל מגיעים מחוץ לאירלנד.

== היסטוריה ==
הפסיבל הוקם ב-2004 כמטרה לציון 150 שנה ליום הולדתו של הסופר, המשורר, העיתונאי, מבקר האופנה והמחזאי האירי, אוסקר ויילד וכדי לעלות את המודעות לתיאטרון גאה. דמותו של אוסקר ווילד משמשת כסמל הפסטיבל הרשמי מ-2006. סמל הפסטיבל משולב עם ציפורן ירוקה, שהוא סמל להט"בי שקשור גם לאוסקר ווילד גם ולהומוסקסואליות בעולם התיאטרון.

== קישורים חיצוניים ==
* 
<div class="mw-content-ltr">
* [https://web.archive.org/web/20070121235253/http://www.queerid.com/ Guide to gay Dublin, with festival announcements]
</div>

קטגוריה:פסטיבלי להט"ב
קטגוריה:אירלנד: תרבות
קטגוריה:פסטיבלי תיאטרון
קטגוריה:דבלין
קטגוריה:אוסקר ויילד
אקו אטלנטיק

אקו אטלנטיק או EAC (ראשי תיבות באנגלית של: Eko Atlantic City), באופן רשמי עיר המסחר הבינלאומית של ניגריה (Nigeria International Commerce city) היא עיר מתוכננת בלאגוס, ניגריה, העיר נבנית כולה על קרקע מאוחזרת מהאוקיינוס האטלנטי.<ref></ref> עם השלמתה, תהווה העיר חצי אי שצפוי להכיל לפחות 250,000 תושבים. הפיתוח נועד גם כדי לעזור לעצור את שחיקת קו החוף של לאגוס.<ref name="Dada"></ref>

בשנת 2020 החל אכלוס בניינים ראשונים בעיר.
== קישורים חיצוניים ==

* 
* [https://www.youtube.com/watch?v=SGIeAm6NolQ העיר על הים של אפריקה] - יוטיוב
* 

== הערות שוליים ==

קטגוריה:ניגריה: ערים
קטגוריה:אחזור קרקע
קטגוריה:האוקיינוס האטלנטי
קטגוריה:אפריקה: ערים מתוכננות
קטגוריה:יישובים שהוקמו במאה ה-21
קטגוריה:יישובים שהוקמו ב-2018
אזור עבר קארקוראם

אזור עבר קארקוראם
אזור עבר קרקוראם (בסינית: 喀喇昆仑 走廊, בפין-יין: Kālǎkūnlún zǒuláng, בהינדי: शक्सगाम, באורדו: شکسگام, ברוסית: Долина Кырчинбулака), הידוע גם בשם שאקסגם או דרך שאקסגם, הוא שטח של יותר מ מצפון לקארקוראם, כולל עמק השקסאם וראסקאם (עמק נהר הירקנד). האזור מנוהלת על ידי הרפובליקה העממית של סין כחלק ממחוז המיסקורגן שלה במחוז האוטונומי שינג'יאנג, אך היא נחשבה על ידי פקיסטן כחלק מקשמיר עד להסכם סין-פקיסטן משנת 1963. הודו טוענת לבעלות על השטח ומהווה על פי החוק ההודי חלק משטח האיחוד של לדאק.

מרבית השטח מורכב מעמק שאקסגאם והופעל בעבר כחלק משייגר, מחוז (לשעבר תהיל) באזור בולטיסטן. קרקע פולו בשקסגאם נבנתה על ידי משפחת רויאל של אמאצ'ה של שיגר, והראג'ות של שיגר נהגו להזמין את אמירי חוטן לשחק שם פולו. מרבית שמות ההרים, האגמים, הנהרות והמעברים נמצאים בבולטי / לדאצ'י, מה שמרמז על כך שארץ זו הייתה חלק מאזור בולטיסטן / לדאק במשך זמן רב.

השטח הוא אחד האזורים העוינים למחיה בעולם, עם כמה מההרים הגבוהים ביותר. הוא גובל על ידי הרי קון לון בצפון, ופסגות הרי קארקוראם מדרום, כולל פסגה רחבה, K2 וגאסטרברום, מדרום-מזרח הוא צמוד לשדה הקרב הגבוה בעולם באזור קרחון שיאשן שנשלט על ידי הודו.

==היסטוריה==
מבחינה היסטורית תושבי חונזה עיבדו שטחים מצפון לקרקורם ומיר מירזה תבע אזורים אלה כחלק משטחי הונזה. אזורים אלה כללו את עמק Raskam, צפונית לעמק שאקסגאם.

בשנת 1889 נערכה המשלחת הראשונה לעמק שאקסגאם על ידי אירופאי על ידי פרנסיס יוגוסבנד (שהתייחס לשקסגאם כ"אופראנג").

במרץ 1899 הציעו הבריטים, בפתק רשמי מסר קלוד מקדונלד לסין, גבול חדש בין סין להודו הבריטית. ההערה הציעה כי על סין לוותר על טענותיה לסובלים מעליונות על פני Hunza, ובתמורה על Hunza לוותר על טענותיה לרוב מחוזות Taghdumbash ו-Raskam. בפתק הציעו גבול שבאופן כללי עקש אחר סמל קרקארם הראשי המפריד את אפיקי נהר האינדוס ונהר הטארים, אך עם וריאציה לעבור דרך עמדת הונזה בדארווזה ליד מעבר שמשל הסינים לא הגיבו לפתק והממשלה ההודית מעולם לא חזרה לבקר את הגבול באותה צורה. קו מקדונלד שונה בשנת 1905 כך שיכלול בהודו אזור קטן ממזרח למעבר שמשל, כדי להציב את הגבול בקטע של נהר השקסאם.

במקביל, לאור "המשחק הגדול", בריטניה הייתה מודאגת מהסכנה של התפשטות רוסית כששושלת צ'ינג בסין נחלשה וכך אימצה מדיניות של תביעת גבול מצפון לנהר שקסאם. זה בא בעקבות קו שהציע סר ג'ון ארדאג בתזכיר בשנת 1897. גבול זה כלל את טענת "מיר חונזה" על עמק רסקאם. עם זאת, הממשל הבריטי מעולם לא התרחב מצפון לקו המים של קארקוראם.

משנת 1899 עד לעצמאות הודו ופקיסטן בשנת 1947, ייצוג הגבול במפות השתנה. בשנת 1926 חקר קנת מייסון וסקר את עמק השקסאם. בשנת 1927 ממשלת הודו הבריטית נטשה כל טענה לאזור שמצפון לקו מקדונלד, אך ההחלטה לא מצאה את דרכה למפות בריטיות. אולם בשנת 1959 פורסמו מפות סיניות המראות אזורים גדולים מערבית ודרומית לקו מקדונלד בסין. באותה שנה הודיעה ממשלת פקיסטן על נכונותה להתייעץ בשאלת הגבול.

מאז שנת 1947, הודו טוענת לריבונות על כל שטח המדינה העצמאית ג'אמו וקשמיר העצמאית שלפני 1947, וטוענת כי פקיסטן וסין אינן חולקות גבול משותף.

קטגוריה:סין: גאוגרפיה
קטגוריה:פקיסטן: היסטוריה
קטגוריה:הודו: היסטוריה
Ness Digital Engineering

Ness Digital Engineering היא חברה המספקת מערכות מידע, המחזיקה משרדים ב-10 מדינות והמטה הראשי שלה ממוקם בניו ג'רזי, ארצות הברית. החברה נוסדה בשנת 1999 בשם נס טכנולוגיות באמצעות מיזוג של חברות אחדות. מרכז החברה היה בישראל ומטה החברה היה בקריית עתידים בתל אביב, בשנת 2014 החל מהלך של פיצול החברה, פעילות נס בישראל, בחברת נס א.ט., נרכשה על ידי חברת חילן, והפעילות הבינלאומית של החברה נותרה בחברה, ששינתה את שמה ל- Ness Digital Engineering.

==היסטוריה==
נס טכנולוגיות נוסדה על ידי זאב וולפסון כאיחוד של מספר חברות ישראליות (טכם - טכנולוגיה מתקדמת בע"מ, מראשוני בתי התוכנה בישראל ומי שהובילה את השוק שנים רבות, קונתהל ואחרות). בהמשך רכשה מספר רב של חברות בארצות שונות, והפכה לאחד מגופי התוכנה והשירות הגדולים בישראל, שהעסיקה בשנת 2001 כ-2,300 עובדים.

עד שנת 2014 הייתה החברה מחולקת למספר חטיבות, העיקריות שבהן: Ness SPL, נס אירופה, TSG ונס ישראל. טרם פיצולה העסיקה החברה יותר מ-4,500 עובדים.

=== פיצול החברה ===
ב-2004 בוצע הפיצול הראשון בחברה, כאשר חברת הבת "Ness ISI", שפיתחה מערכת לאינטגרציה של מידע רפואי לארגוני בריאות, פוצלה לחברה חדשה בשם dbMotion. ב-2013 נמכרה dbMotion לחברת AllScript האמריקנית תמורת 235 מיליון דולר.

ביוני 2014 נרכשה עיקר פעילות נס בישראל (שרוכזה בחברה נס א.ט. בע"מ) על ידי חברת חילן. העסקה לא כללה את חברת הבת "סוויפטנס" שפיתחה את המסלקה הפנסיונית עבור משרד האוצר, ואת החטיבה הביטחונית של נס, Ness-TSG, ששינתה את שמה לחברת TSG IT Advanced Systems. בינואר 2016 רכשו התעשייה האווירית ופורמולה מערכות את חברת TSG ב-50 מיליון דולר.

== עיסוקי החברה מאז פיצולה ==
החברה עוסקת במיקור חוץ של טכנולוגיות מידע וב-offshore, אינטגרציה של מערכות ופיתוח יישומים, תוכנה וייעוץ, אבטחת איכות והדרכה. בספטמבר 2016 שינתה החברה את שמה ל-Ness Digital Engineering. לחברה משרדים ב-10 מדינות והמטה הראשי שלה ממוקם בניו ג'רזי, ארצות הברית. מנכ"ל החברה מתחילת 2020 הוא רנג'יט טינאיקר (Ranjit Tinaikar).

עם החברות שהחברה עוסקת בהטמעת מוצריהן נמנות Amazon Web Services, Google Cloud Platform, נייס, ServiceNow ו-TIBCO.

שתי חברות בנות של החברה, Sovereign CRM, שנרכשה ב-2019, ו-CassaCloud, השוכנת בסלובקיה ונרכשה ב-2020, מתמקדות בהטמעה של מוצרי חברת סיילספורס.

== קישורים חיצוניים ==
* 

== הערות שוליים ==

קטגוריה:חברות שירותי מחשוב
קטגוריה:חברות תוכנה אמריקאיות
שאושאן (סין)

שאושאן (בסינית: 韶山; בפין-יין: Sháoshān) היא תת-נציבות עירונית, השייכת לנציבות העירונית שיאנגטאן במזרח מחוז חונאן שבדרום הרפובליקה העממית של סין. ע"פ מפקד האוכלוסין משנת 2020 אוכלוסיית הנפה העירונית מנתה 103,357 תושבים. העיר צ'ינגשי היא מושבה.

שאושאן משתרעת על פני 249 קמ"ר בצפון-מערב הנציבות העירונית שיאנגטאן וגובלת עם הנפה העירונית שיאנגשיאנג מדרום וממערב, ברובע יוחו ממזרח ובבירת המחוז צ'אנגשה מצפון.

כמקום הולדתו של מאו דזה-דונג, מייסד הרפובליקה העממית של סין, הייתה שאושאן בסיס חשוב במהלך המהפכה הקומוניסטית הסינית. זהו גם מקום הולדתה של המסעדה המשפחתית של מאו, רשת מסעדות שהתפשטה לערים רבות אחרות. 'תיירות אדומה' לשאושאן ולמקומות אחרים הקשורים לרקע הקומוניסטי של סין הניעו את הכלכלה המקומית, תוך הגברת ההבנה של האנשים בהיסטוריה המהפכנית של סין.

==היסטוריה==
שאושאן נהנית מהיסטוריה ארוכה. ככל שהאגדה מתרחשת, היה פעם מלך בשם שונדי שבמקרה עבר כאן במהלך ביקורתו דרומה. הוא היה כל כך מוקסם מהנוף כאן שהוא ניגן את מוזיקת שאו (韶 乐), שמשך אליו פיניקס רבים ועופות שונים לבוא ללוות. ושושאן נקרא על כן על שם מוזיקת שאו. זה היה תחת שיפוטה של מדינת צ'ו בימי קדם.

ב־26 בדצמבר 1990 הפכה שאושן לעיר ברמת המחוז שאושרה על ידי מועצת המדינה של הרפובליקה העממית של סין (ממשלת סין).

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: ערים
קטגוריה:חונאן: ערים
גשר האבן הגדול

גשר האבן הגדול (ברוסית: Большой Каменный мост) הוא גשר קשת מפלדה שמשתרע על נהר מוסקבה בקצה המערבי של הקרמלין במוסקבה, רוסיה. קודמו היה גשר האבן הקבוע הראשון. הגשר הקיים הושלם בשנת 1938 על ידי המהנדס ניקולאי קלמיקוב.

.

==קישורים חיצוניים==

האבן הגדול
הוסיקו

הוסיקו (בספרדית: Hocico) הם צמד מוזיקלי מקסיקני, השיך לזרם האלקטרו אינדסטריאל.

== היסטוריה ==
הצמד הוקם רשמית במקסיקו סיטי בשנת 1993 על ידי שני בני-דודים בני 15 בשם ארק אייקראג (אריק גרסיה), סולן הלהקה, וראסקו אגרוים (אוסקר מיורג'ה), שאחראי על התכנותים והסימפולים, יחד ביצעו השניים ניסויים במוזיקה אלקטרונית, תוך ערבוב הז'אנר התעשייתי וה-EBM.<ref></ref>סוגת הלהקה הוא אלקטרו-אינדסטריאל , בהשפעת זרמים שונים של מוזיקה אלקטרונית (בעיקר הלהקה הקנדית, סקיני פאפי) הטקסטים של שירי הלהקה הן בספרדית ובאנגלית. פירוש המילה הספרדית "hocico" הוא חוטם, ומשמש במקסיקו כדרך לא מכבדת לתאר את הערותיו של מישהו שיוצא מפיהם (מקביל לביטוי "ג'ורה" בעברית).

סגנון הלהקה קיצוני ואפל עם סממנים גות'ים, אייקראג שר בג'רולינג והטקסטים עוסקים במוות, אלימות, שנאה, צביעות החברה האנושית ועוד.

לאגרויאם יש פרויקט צדדי הנקרא דולצ'ה ליקווידו (נוזל מתוק), ואילו לאייקראג יש פרויקט צדדי הנקרא רביה סורדה.

== דיסקוגרפיה==
* Odio Bajo El Alma (1997)
* Sangre Hirviente (1999)
* Signos de Aberración (2002)
* Wrack And Ruin (2004)
* Memorias Atrás (2008)
* Tiempos de Furia (2010)
* El Ultimo Minuto (2012)
* Los dias caminando en el fuego (2013)
* Ofensor (2015)
* The Spell of the Spider (2017)
* Artificial Extinction (2019)

== הוסיקו וישראל ==
הלהקה הופיעה בשנת 2004 במועדון הסיטי הול בחיפה. חבריה הגיעו גם לביקור בכותל המערבי. בעקבות ביקור זה יצא הבוטלג, "חילול הקודש בארץ הקודש", שאותיות עבריות מופיעות על עטיפתו. 

באחד מהראיונות אמרו חברי הצמד שהם מושפעים גם מסצנת הטראנס הישראלי שפרחה מאוד בשנות ה-90.

בקיץ 2018 הופיעה הלהקה במועדון הגגרין בתל אביב.

== קישורים חיצוניים ==

* 
* 
* עמית צנגר, [https://www.makorrishon.co.il/nrg/online/5/ART/826/749.html הוסיקו לישראל] באתר nrg, 24 בנובמבר 2004

==הערות שוליים==

קטגוריה:צמדים מוזיקליים
קטגוריה:להקות מקסיקניות
קטגוריה:להקות שהוקמו בשנת 1993
סודיום דודציל סולפט

נתרן דודציל סולפט (Sodium dodecyl sulfate SDS) או נתרן לאוריל סולפט (sodium lauryl sulfate SLS) היא תרכובת אורגנית שנוסחתה CH<sub>3</sub>(CH<sub>2</sub>)<sub>11</sub>SO<sub>4</sub>Na, זהו חומר פעיל שטח המצוי בתכשירי ניקוי והיגיינה. המולקולה בנויה מ"זנב" פחמימני של 12 אטומי פחמן (החלק ההידרופובי) המחובר לקבוצת גופרה ויון נתרן (ראש הידרופילי). SDS הוא אסטר של דודציל אלכוהול (כוהל ראשוני בעל 12 אטומי פחמן) וחומצה גופרתית.

ריכוז המיצלה הקריטי הוא 8.2 מילימולר ומספר המולקולות הממוצע במיצלה - 62, כ-30% ממולקולות הSDS במיצלה מיוננות.

==שימושים==
SDS יעיל בהסרת כתמי שומן ולכן נמצא בריכוז גבוה בחומרי כביסה וכן בתכשירי ניקוי תעשייתיים, תכשירים להסרת גריז, ניקוי רצפות ושטיפת מכוניות. בריכוזים נמוכים יותר החומר משמש בסבון ידיים, משחות שיניים ושמפו, יכולת ההקצפה הגבוהה מנוצלת בתכשירי אמבטיה.

==בטיחות==
SDS אינו קרצינוגי גם בחשיפה לריכוזים גבוהים מאלו הנמצאים במוצרי היגיינה. במחקר שפורסם בשנת 1983 נמצא כי הכנסת SDS למזון בריכוז 2% למשך שנה אצל כלבים לא גרמה ליצירת גידולים והאכלת חולדות במזון שהכיל 1.13% SDS למשך 90 יום לא הביאה לשינויים בכרומוזומים בהשוואה לקבוצת הביקורת.

כיוון שהחומר פועל כדטרגנט ומסיר שומנים מהעור הוא עשוי לגרום גרוי של העור או העין. SDS עלול להחמיר בעיות עור אצל חלק מהסובלים מדלקת עור אטופית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
סרפד דו-ביתי

סרפד דו-ביתי (שם מדעי: Urtica dioica) הוא מין של צמחים עשבוניים רב-שנתיים מהסוג סרפד. הצמח קיים במיוחד באירופה, באסיה ובאמריקה הצפונית.

בצפון אירופה הסרפד הדו-ביתי נפוץ בעיקר באזורים הכפריים בשטחי האדמה המוזנחים בעיירות.

כמו מינים אחרים מאותו הסוג, עור האדם חשוף המתחכך בצמח גורם בדרך כלל לפריחת עור זמנית וכואבת.

ימין

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:סרפדיים
קטגוריה:צמחים שתוארו ב-1753
Foody

Foody פודי, הוא אתר מתכונים ישראלי המכיל בעיקר מתכוני וידאו רבים ב-200 קטגוריות שונות של בלוגרים ושפים בישראל, ביניהם נמצאים חמשת שפים ובלוגרים מהמובילים בישראל: שגב משה, ישראל אהרוני, קרין גורן, מאיר אדוני ומיקי שמו. בנוסף יש עשרות בלוגרים עצמאיים שהקימו אתרים משל עצמם, כמו רחלי קרוט, אפרת ליכטנשטט, יונית צוקרמן, דניאל עמית ועוד עשרות אחרים.

== רקע והקמת האתר ==
החברה הוקמה בסוף שנת 2018 כמענה לצורך הגדל של צריכת מתכונים באינטרנט ובעיקר בווידאו. באתר ובערוץ שהוקמו יש כ-10,000 מתכוני וידאו בכ-200 קטגוריות שונות של מתכונים.

ביוני 2018, הושק ערוץ הטלוויזיה של Foody בחברת סלקום tv. באוקטובר 2019, הושק ערוץ הטלוויזיה של Foody בחברת פרטנר tv.

== FoodyTV ==

ערוץ הטלוויזיה הישראלי הושק כערוץ ליניארי מקורי שכל תכניו הם בשפה העברית. בין הפקות המקור שהושקו בראשוניות בערוץ, הם העונה החדשה של סודות מתוקים, מתכון מנצח עונה 1 ועונה 2. הערוץ נחשב בין חמשת הערוצים המובילים בסלקום tv לאחר ערוצי ה־Broadcast.
חברת ההפקות שמפיקה את רוב תוכני הערוץ היא אלין תקשורת, שלה יש ניסיון של 15 שנה בהפקות של תוכניות בישול. אלין תקשורת הפיקה לאורך השנים כ-6000 שעות בישול וביניהם תוכניות עם ישראל אהרוני, קרין גורן, שגב משה, מאיר אדוני, אביב משה, צחי בוקששתר ועוד רבים.

הערוץ בהתחלה שודר כערוץ בלעדי של סלקום tv וכיום הוא משדר גם בפרטנר tv ו- HOT, ותכניו זמינים גם לצפייה כספריית פריומיום ב-VOD של חברת yes.

== שירותים באתר ==
* מערכת סינון למתכונים.
* מחשבון מנות לחישוב כמות המצרכים בהתאם למספר המנות הנדרש למתכון.
* קורסים לבישול.

== קישורים חיצוניים ==
* 
* [https://www.facebook.com/FoodyIL ערוץ ה-Facebook] של Foody.

קטגוריה:פורטלים ישראליים
קאדילק XT5

קאדילק XT5 (באנגלית: Cadillac XT5) היא מכונית קרוסאובר, המיוצרת על ידי ג'נרל מוטורס.

היא הוצגה לראשונה בתערוכה המוטורית בדובאי ובמופע המוטורי AUTO SHOW בלוס אנג'לס בנובמבר 2015.
ה-XT5 החליפה את הקאדילק SRX, כאשר הושקה בקיץ 2016.

נכון לימים אלו, ה-XT5 היא המודל הנמכר ביותר של קאדילק בארצות הברית ומחוצה לה.

== מבט-על הXT5 ==
ה-XT5 מגיעה עם:
* מנוע 3.6 ליטרים V6 310 כ"ס ומומנט של 37.6 קג"מ (והחל מ-2020 ברמת הגימור Premium Luxury) מנוע 2.0 ליטרים 237 כ"ס ומומנט של 35 קג"מ
* ידית הילוכים אלקטרונית עם תשעה הילוכים
* (החל מרמת הגימור Premium 2016-20) מערכת הנעה לכל הגלגלים (AWD) (החל מרמת הגימור Sport) מערכת הנעה לכל הגלגלים (AWD) אשר יכולה להתכבות ולהפעיל רק את הגלגלים הקדמים (FWD)
* חלון גג פנורמי ULTRAVIEW
* Active Fuel Management - מערכת לניהול דלק פעיל
* מערכת STABILITRAK המבקרת באופן אוטומטי את לחץ הבלימה ומומנט המנוע
* . דרגות גימור SPORT ו-PREMIUM LUXURY התרעה לזיהוי הולכי רגל כולל בלימה אוטומטית.
* בקרת שיוט אדפטיבית ברמת גימור SPORT קיימת הנעה לכל הגלגלים AWD
* מערכת CUE של קאדילק המכילה יישומים, מפות, מוזיקה ועוד

== רמות גימור ==
הקאדילק XT5 מוצעת בארבע רמות גימור בארצות הברית: Luxury, Premium Luxury, Platinum, Sport.

בישראל נמכרת ה-XT5 החל מ-2020 בשתי רמות גימור: Sport ו-Premium Luxury.

והחל מ-2016-20 בשתי רמות גימור: Luxury ו- Premium Luxury אשר רק רמת הגימור Premium Luxury מגיעה בהנעה לכל הגלגלים (AWD)

== טבלת צריכת דלק ודרגת זיהום אוויר ==
{| class="wikitable"
|+
!קאדילק XT5 צריכת דלק
!צריכת דלק יצרן
ק"מ /ל׳
!צריכת דלק יצרן
עירוני ק"מ /ל׳
!צריכת דלק יצרן
בין עירוני ק"מ /ל׳
!דרגת
זיהום אוויר
|-
|קאדילק XT5 אוט', 3.6 ליטר, Premium
|9.4
|7.6
|11.1
|15
|-
|קאדילק XT5 אוט', 3.6 ליטר, Luxury
|9.8
|8.0
|11.5
|15
|}

== קישורים חיצוניים ==

* 
* [https://www.cadillac.co.il/XT5/ אתר היצרן בעברית]
* [http://www.cadillac.com/crossovers-suvs/xt5-crossover אתר היצרן באנגלית]

XT5
קטגוריה:מכוניות אמריקאיות
קטגוריה:קרוסאובר
קטגוריה:דגמי מכוניות שהושקו ב-2016
קטגוריה:רכבי שטח ופנאי גדולים
Empires

Empires (בעברית: אימפריות) הוא שיר באנגלית, שנכתב והולחן על ידי פטריק קומור, דומיניק בוצ'קובסקי, לורל בארקר, פרייזר מאק ובוצע על ידי אליציה שמפלינסקה. ב-23 בפברואר 2020 השיר זכה בתוכנית "Szansa na sukces" שמהווה את קדם האירוויזיון הפולני, ונבחר לייצג את המדינה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי פולין באירוויזיון
קטגוריה:שירים באנגלית
אורהן ולי קניק

אוֹרְהָן וֵלִי קָנִיק (בטורקית: Orhan Veli Kanık; 13 באפריל 1914 – 14 בנובמבר 1950) היה מגדולי משורריה של טורקיה המודרנית.

== ביוגרפיה ==
אורהן ולי קניק נולד באיסטנבול, טורקיה בשנת 1914.

בשנת 1942 גויס לצבא טורקיה וסיים את שירותו בשנת 1945, בדרגת סגן. בתקופה זו פורסמו רק שישה משיריו. לאחר שחרורו מהצבא החל לעבוד במחלקת התרגום של משרד החינוך.

יחד עם שני משוררים טורקים נוספים, מליח ג'וודת ואוקטאי ריפאת, ייסד תנועה ספרותית חשובה שנקראה "גָרִיפ" , וזכתה להשפעה עצומה על היצירה בלשון הטורקית בעיקר בשנות ה-40 של המאה ה-20. הוא כתב שירים ליריים, פשוטים כביכול, בלשון עממית, ותיאר ביצירתו את חיי האדם הפשוט, את זיקתו לארצו, את מקומו בעולם ורבות מחוויותיו. בשירתו הפנה עורף לחרוז ולמשקל, וביקש להשתית את השירה החדשה על עושר הדימוי ועל תוכן חווייתי, שחתר להתנער ממעמסת המסורת הכתובה של הדורות הקודמים. כתב גם מסות ומאמרים ועסק בתרגום.

אורהן ולי קניק הוא אחד המשוררים הנקראים ביותר בטורקיה, שיריו יצאו לאור בטורקיה ביותר משישים מהדורות ותורגמו לשפות רבות, בכללן צרפתית, אנגלית וגרמנית. רבים מהם הולחנו והוקלטו בידי הזמר והמלחין זִילְפִי לִיוָנֵלִי. שיריו תורגמו לעברית, בין השאר, בידי עפרה בנג'ו, שלמה אביו ורמי סערי. הם ראו אור במוספי ספרות, בכתבי עת ובאינטרנט.

== קישורים חיצוניים ==

* 
* [https://www.ramisaari.com/ovk7/ שבעה שירים] בתרגום לעברית 
* השיר "[https://www.ramisaari.com/etsev/ עצב]" בתרגום לעברית 
* השיר "[https://www.ramisaari.com/haxerut/ אל החירות]" בתרגום לעברית
 

קטגוריה:משוררים טורקים
קטגוריה:בוגרי אוניברסיטת איסטנבול
קטגוריה:טורקים שנולדו ב-1914
קטגוריה:טורקים שנפטרו ב-1950
יחסי אוסטרליה–ברזיל

יחסי אוסטרליה–ברזיל הם יחסי החוץ בין ברזיל לאוסטרליה. ברזיל ואוסטרליה הן המדינות הגדולות בחצי הכדור הדרומי.

== היסטוריה ==
אוסטרליה פתחה את נציגותה הדיפלומטית הראשונה בריו דה ז'ניירו בשנת 1945. ברזיל פתחה את נציגותה הראשונה בקנברה בשנה לאחר מכן.

באוגוסט 2008 ביקר באוסטרליה שר החוץ הברזילאי, סלסו אמורים, ונפגש עם ראש הממשלה קווין ראד. שתי המדינות הודיעו על משא ומתן על פעולות משותפות בתחומי הסחר; השקעות; חקלאות; כרייה; אנרגיה; מדע וטכנולוגיה; חינוך; ספורט ותרבות. ישנן גם אפשרויות שיתוף פעולה בין סוכנות המחקר החקלאית בברזיל אמברפה לבין CSIRO (ארגון המחקר המדעי והתעשייתי של חבר העמים), כמו גם בין CNPq (מועצת פיתוח טכנולוגית ומדעית) לבין מועצת המחקר האוסטרלית.

== יחסי סחר ==
קיים סחר ניכר בין שתי המדינות. הסחר הדו-כיווני בין אוסטרליה לברזיל הסתכם בשנת 2007 - 1.98 מיליארד דולר. הסחר כלל יצוא של 938 מיליון דולר לברזיל ויבוא של 1,040 מיליון דולר מברזיל. הייצוא העיקרי לברזיל כלל פחם, עפרות ניקל ותרופות, וכן כלי רכב מנועיים - קומודור הולדן נמכר על ידי ג'נרל מוטורס ברזיל כשברולט אומגה מאז 1999.<ref></ref> היבוא העיקרי מברזיל כלל מטוסים, מזון לבעלי חיים, עיסת נייר ופסולת, מיצי פירות וברזל גולמי.<ref name="dfat"></ref>

=== שיתוף פעולה בינלאומי ===
ראש הממשלה [[ג'וליה גילארד מאוסטרליה עם הנשיא דילמה רוסף מברזיל בנובמבר 2011]] 
שתי המדינות מובילות חברות בקבוצת קיירנס והיא בגוש זה, משא ומתן על חקלאות על במה עולמית נעשה כמו עם האיחוד האירופי, ארגון הסחר העולמי וארצות הברית.

החל משנת 2002 התלוננו ברזיל ואוסטרליה יחד עם תאילנד ופיג'י<ref></ref> לארגון הסחר העולמי וטענו כי האיחוד האירופי הפר את כללי החווה של ארגון הסחר העולמי באמצעות חריגה ממגבלות הסובסידיות לייצוא שהוגדרו במסגרת הסכם החקלאות משנת 1994 של גוף הסחר.<ref></ref> התלונה אושרה על ידי ה-WTO.<ref></ref> ההחלטה תועיל ליצרני הסוכר במדינות הנגועות.<ref></ref>

ברזיל ואוסטרליה היו בין שבע המדינות המרכזיות שהיו מעורבות במשא ומתן האחרון של ארגון הסחר העולמי המכונה "סבב הפיתוח של דוחה".<ref></ref>

== תיירות ==
ברזיל הייתה היעד הפופולרי ביותר בדרום אמריקה בקרב מטיילים אוסטרלים, עם למעלה מ-60,000 איש טסו בין שתי המדינות בשנת 2007. כתוצאה מכך, בשנת 2008, ממשלת אוסטרליה הסכימה על הסכמי תעופה חדשים שפירושם שחברות התעופה בברזיל ובאוסטרליה יוכפלו זכאותן ל-14 טיסות נוסעים שבועיות ושבעה שירותי הובלה. שר התחבורה, אנתוני אלבנזה, אמר כי "הסרת מרבית ההגבלות על נתיבי האוויר בין אוסטרליה לברזיל תאפשר לאורך זמן יותר אפשרויות למטיילים ... ותאפשר לחברות התעופה שלנו לנצל את הכלכלות הצומחות במהירות של אמריקה הדרומית."<ref></ref>

== אמנות ==
נכון לשנת 2017 סוכמו בין המדינות 8 הסכמים דו צדדיים בין אוסטרליה לברזיל הכוללים סחר, הסגרה, בוררות וויזות.

== נציגויות דיפלומטיות ==
ברזיל מחזיקה באוסטרליה שגרירות בקנברה וקונסוליה כללית בסידני. אוסטרליה מחזיקה בברזיל שגרירות בברזיליה וקונסוליות בסאו פאולו וריו דה ז'ניירו.

== קישורים חיצוניים ==

== הערות שוליים ==
הדפסה דיגיטלית קרמית על זכוכית

הדפסה דיגיטלית קרמית על זכוכית היא פיתוח טכנולוגי, המאפשר הדפסה של תמונות, תבניות או טקסט על גבי זכוכית שטוחה וחלקה תוך שימוש בדיו קרמי. הדיו הקרמי עשוי מתרכובת של צבע פיגמנטי, אבקת זכוכית ומרכיב כוהלי.

לאחר ההדפסה על פני משטח הזכוכית, הזכוכית המודפסת מוכנסת לתנור לשם הטמעת הדיו הקרמי בתוך משטח הזכוכית והפיכתו לחלק אינטגרלי ממשטח הזכוכית.

הדפסה דיגיטלית קרמית על זכוכית פותחת בפנינו אפשרויות חדשות ושיפורים באופן הטיפול ועיצוב זכוכיות שטוחות כגון שליטה בדרגת שקיפות הזכוכית, אופן החלוקה וההחזר של האור, היכולת לחשב ולקבוע את מידת החום החודר לחלל החדר ואפילו הפחתה של היתקלויות ציפורים ואנשים בזכוכית.

== היסטוריה ==
בשונה מנייר או קנבס, זכוכית היא חומר שקוף אשר איננו סופג צבע, לפיכך, על מנת לבצע דפוס דיגיטלי על זכוכית היה צורך להתאים את הדפוס הדיגיטלי על מנת להתגבר על המכשולים אשר הציבה הזכוכית בפני הדפוס הדיגיטלי.
עד שנת 2007, שתי הדרכים המסורתיות להדפסה על זכוכית היו הדפסת UV על פני הזכוכית והדפסת סובלימציה. הדפסת סובלימציה, אשר פותחה בשנת 1930 היא הדפסה על נייר ודיו מתאימים אשר מועברים באמצעות חום אל פני הזכוכית.
מדפסות UV הופיעו לראשונה רק באמצע שנות ה-90. בשיטת הדפסה זאת דיו מודפס ישירות על הזכוכית ומיובש על פני הזכוכית בעזרת גלי אור אולטרה סגולים.

מכיוון שבשיטה זו הדיו מודפסת על פני הזכוכית ואינה מוחדרת לתוך הזכוכית כמו הדפסה קרמית, הדפסה זאת נחשבת לפחות עמידה בעיקר בתנאי חוץ.

== תהליך ההדפסה ==
הדפסה דיגיטלית קרמית על זכוכית מציבה מספר אתגרים אשר מוצאים מענה על ידי מספר פיתוחים טכנולוגיים. בדרגה העליונה, מדפסת להדפסה בפורמט רחב, דיו קרמי ותוכנה לעיצוב תמונות משולבים יחדיו באופן אינטגרלי כאשר כל חלק תורם את חלקו לתהליך ההדפסה.

לאחר ההדפסה על הזכוכית עם דיו קרמי, הזכוכית מולהטת על מנת ליצור היתוך בין הצבע הקרמי לזכוכית. בעקבות החום הרב בתהליך ההיתוך, קודם מתאדים חומרים אורגניים ומקשרי צבע, בשלב הבא מתבצעת ההתכה של פיגמנט הצבע בזכוכית ופיצוצים קטנים של חללים ורווחים בין חלקיקי הצבע והזכוכית שנסגרים ובשלב האחרון נוצרת שכבה חלקה בעלת התכונות והצבעים הרצויים.

תהליך היתוך מוצלח הוא כזה שבסופו מתקבל משטח זכוכית בעל עובי אחיד ללא בועיות ופיזור מדויק של הצבע בהתאם לדוגמה הרצויה.

== ראו גם ==
* טכנולוגיית הדפוס
* צילום דיגיטלי
* הדפסה על קנבס

== קישורים חיצוניים ==
* [http://cafe.themarker.com/post/3497068/ הדפסה דיגיטלית קרמית על זכוכית, תהליך הייצור ומאפייני ההדפסה], באתר themarker cafe

קטגוריה:הדפסה
קטגוריה:זכוכית
אליציה שמפלינסקה

אליציה שמפלינסקה (בפולנית: Alicja Maria Szemplińska; נולדה ב-29 באפריל 2002 בצ'חאנוב) היא זמרת פולנייה, שזכתה בעונה ה-10 של הגרסה הפולנית של "The Voice" ב-2019. בשנה שלאחר מכן, זכתה בגמר הלאומי של פולין לאירוויזיון, "Szansa na Sukces", עם שירה "Empires", עמו הייתה אמורה להופיע באירוויזיון 2020, ברוטרדם, אך ב-18 במרץ 2020 בעקבות התפשטות מגפת הקורונה בעולם הוחלט לבטל את האירוויזיון.

==דיסקוגרפיה==
===סינגלים===
* 2019: "Prawie my"
* 2020: "Empires"

==קישורים חיצוניים==

==הערות שוליים==

קטגוריה:משתתפי אירוויזיון 2020
קטגוריה:נציגי פולין באירוויזיון
קטגוריה:זמרות פולניות
קטגוריה:משתתפי The Voice
קטגוריה:ילידות 2002
קטגוריה:פולנים שנולדו ב-2002
יחסי ברזיל – ניו זילנד

יחסי ברזיל–ניו זילנד הם היחסים הדיפלומטיים בין ברזיל לניו זילנד. שתי המדינות הן חברות הדדיות בקבוצת קיירנס ובאו"ם.

== היסטוריה ==
במהלך הקולוניאליזם האירופי, ברזיל וגם ניו זילנד היו בקשר כאשר אוניות פורטוגזיות שנשאו סחורות מברזיל סחרו עם אוניות בריטיות שהובילו סחורות מניו זילנד. כבר בשנת 1874, מפקד ניו זילנד הראה כי ברזילאים התגוררו בניו זילנד.<ref>[http://www.teara.govt.nz/en/latin-americans/page-1 Teara: Latin Americans in New Zealand]</ref> במהלך מלחמת העולם השנייה, חיילים מברזיל ומניו זילנד נלחמו יחד במהלך הקמפיין האיטלקי (1945-1943). שתי המדינות הן חברות מייסדות של האו"ם.

היחסים הדיפלומטיים הרשמיים בין ברזיל לניו זילנד כוננו בשנת 1964.<ref name="Itamaraty">[http://www.itamaraty.gov.br/en/ficha-pais/6194-new-zealand Brazilian Ministry of Foreign Affairs: New Zealand] </ref> בשנת 1997 פתחה ברזיל שגרירות בוולינגטון וניו זילנד פתחה שגרירות בברזיליה בשנת 2001. בשנת 2010, הסכם על אשרת עבודה וחופשה נחתם בין שני העמים.<ref>[http://www.stuff.co.nz/travel/4068606/Working-visas-for-Kiwis-in-Brazil Working visas for Kiwis in Brazil]</ref> בשנת 2013, הברזילאים היוו את הקהילה הגדולה ביותר מאמריקה הלטינית בניו זילנד.<ref>[http://www.teara.govt.nz/en/latin-americans/page-1 Teara-Latin Americans: Recent Arrivals]</ref>

== ביקורים רשמיים ==
[[ראש ממשלת ניו זילנד ג'ון קי מבקר אצל נשיא ברזיל דילמה רוסף; 2013.]]
ביקורים רמי דרג מניו זילנד לברזיל<ref>[https://www.beehive.govt.nz/release/pm-visit-latin-america PM to visit Latin America]</ref><ref>[http://www.nzherald.co.nz/nz/news/article.cfm?c_id=1&objectid=10870868 Brazil's Iron Lady surprises Key]</ref>
* ראש הממשלה הלן קלארק (2001)
* ראש הממשלה ג'ון קי (2013)

== יחסי סחר ==
בשנת 2014 הסתכם המסחר הכולל בין שתי המדינות בכ-282 מיליון דולר.<ref name="MFAT">[https://www.mfat.govt.nz/en/countries-and-regions/latin-america/brazil/ New Zealand Ministry of Foreign Affairs and Trade: Brazil]</ref> יצוא ברזיל לניו זילנד כולל: טבק, סוכר קנים וסוכרוז טהור, פירות וירקות. הייצוא של ניו זילנד לברזיל כולל: כימיקלים (כמו מתאן), מכונות ומוצרי חלב.

== קישורים חיצוניים==

== הערות שוליים ==
רקס צ'פמן

רקס אוורט צ'פמן (באנגלית: Rex Everett Chapman; נולד ב-5 באוקטובר 1967) הוא כדורסלן עבר אמריקאי, אשר שיחק בליגת ה-NBA בין השנים 1988–2000. ממוצעים הכוללים לאורך הקריירה הם 14.6 נקודות, 2.5 ריבאונדים ו-2.7 אסיסטים למשחק.

==קריירת מכללות==
צ'פמן נולד בעיר באולינג גרין שבקנטקי, ובין השנים 1986–1988 למד באוניברסיטת קנטקי. בשתי עונותיו בקבוצת הכדורסל של האוניברסיטה הוביל את קלעיה עם ממוצעים של 16.0 ו-19.0 נקודות למשחק, בהתאמה. במשחק שמינית גמר טורניר אליפות המכללות (NCAA Sweet Sixteen) של עונת 1987/1988 קלע צ'פמן 30 נקודות במשחק מול אוניברסיטת וילאנובה, אך קבוצתו הפסידה בתוצאה 74–80 והודחה מהטורניר. בסיום אותה עונה נבחר צ'פמן לחמישיית העונה של מחוז SEC.

==קריירת משחק==
בדראפט ה-NBA{{כ}} 1988 נבחר צ'פמן בבחירה השמינית על ידי שארלוט הורנטס, לקראת עונת הבכורה של הקבוצה, ובכך היה נבחר הדראפט הראשון בתולדותיה. כבר בעונת הרוקי שלו הצטיין עם ממוצע של 16.9 נקודות למשחק, אך ההורנטס סיימו את העונה במקום האחרון האזור המזרחי, עם מאזן 20–62. בשתי העונות הבאות המשיך להציג יכולת גבוהה עם ממוצעים של 16.5 נקודות, 3.1 אסיסטים ו-3.0 ריבאונדים למשחק, ובשתי העונות השתתף בתחרות ההטבעות של ה-NBA.

בפברואר 1992, לאחר כ-3 עונות וחצי בשארלוט, הועבר בטרייד לוושינגטון בולטס בתמורה לפאוור פורוורד טום האמונדס. עד לסיום עונת שיחק עם הבולטס במשחק אחד בלבד, בשל פציעה. בעונת הוביל את קלעי הבולטס עם שיא קריירה של 18.2 נקודות בממוצע למשחק. ב-3 עונותיו המלאות בוושינגטון היו הבולטס אחת הקבוצות החלשות בליגה, ורשמו מאזן כולל של 67 ניצחונות ו-179 הפסדים (27.2%).

לקראת עונת הועבר יחד עם טרנס רנצ'ר בטרייד למיאמי היט. ב-23 בפברואר 1996 השווה את שיאו האישי כשקלע 39 נקודות (כולל 9 מ-10 לשלוש) במשחק מול שיקגו בולס, ובכך הנחיל לבולס את הפסדם השישי בעונה בה הפסידו עשרה משחקים בלבד. בעונתו היחידה במיאמי קלע צ'פמן 14.0 נקודות בממוצע למשחק, והעפיל עם ההיט לשלב פלייאוף ה-NBA, לראשונה בקריירה. בפלייאוף עצמו הודחה מיאמי על ידי הבולס בסיבוב הראשון, בתוצאה 0–3.

ב-4 עונותיו האחרונות בקריירה (1996–2000) שיחק צ'פמן עבור פיניקס סאנס. לאורך התקופה קלע 12.4 נקודות בממוצע למשחק, וסייע לסאנס להעפיל לפלייאוף בכל אחת מהעונות. בפלייאוף הוביל את כל קלעי קבוצתו עם ממוצע של 24.2 נקודות למשחק, כולל שיא קריירה של 42 נקודות במשחק הראשון, בסדרת הסיבוב הראשון בה הפסידה פיניקס מול סיאטל סופרסוניקס. במהלך עונת סבל מפציעה בקרסולו, אשר אילצה אותו לפרוש ממשחק פעיל בסיום אותה עונה, בגיל 32 בלבד.

==חייו האישיים==
אביו, ויין צ'פמן, שיחק בליגת ה-ABA בין השנים 1968–1972.

בספטמבר 2014 נעצר צ'פמן בגין גנבה של סחורה בסך של כ-14,000 דולר מחנות של אפל סטור בעיר סקוטסדייל, אריזונה. בספטמבר 2015 הודה באשמה ונשפט למאסר על-תנאי ול-750 שעות עבודות שירות.

בשנת 2015 סיפר כי אושפז במכון גמילה לצורך טיפול בהתמכרותו לתרופות משככות כאבים, בהן החל להשתמש במהלך קריירת המשחק; לאורך הקריירה עבר 10 ניתוחים שונים.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני וושינגטון בולטס
קטגוריה:כדורסלני מיאמי היט
קטגוריה:כדורסלני פיניקס סאנס
קטגוריה:אמריקאים שנולדו ב-1967
ימים נשברים (שיר)

ימים נשברים הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים.<ref name=":0"></ref> השיר יצא לאור באוגוסט 1986, כסינגל הראשון והפותח מתוך האלבום, על ידי חברת התקליטים הד ארצי.<ref name=":1"></ref>

עם יציאתו נכנס השיר אל המקום השני במצעד של רשת ג'.<ref></ref>

== רקע וכתיבה ==
השיר נכתב על ידי עפרה חזה, הולחן על ידי חזה והופק על ידי יזהר אשדות, בדומה ל"בוא ונגן אותי",<ref></ref> "הכאב הזה",<ref></ref> "כל הקלפים",<ref></ref> "ליידי",<ref name=":1" /> ו"להמשיך לצעוד".<ref></ref> הסינגל יצא על גבי תקליט שדרים, ומספר הקטלוג שלו הוא DJ1566.<ref name=":0" />

בשונה משירים שונים של חזה, השיר לא נכלל באלבום האוסף מנגינת הלב, שיצא בשנת 2000.<ref></ref><ref></ref>

== תוכנית טלוויזיה ==
בשנת 2010, במלוא עשור למותה של עפרה חזה פורסמה תוכנית טלוויזיה בשם "ימים נשברים", בה התראיינו אנשים שונים אשר תיארו את חזה מנקודת המבט שלהם.<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990039065330205171/NLI לדף השיר] באתר הספרייה הלאומית

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:שירי סינת'-פופ
קטגוריה:סינגלים בהוצאת הד ארצי
בלדה למלך

בלדה למלך הוא סינגל שהוקלט על ידי הזמרת-יוצרת הישראלית עפרה חזה, מתוך אלבום האוסף הראשון שלה, בשיר השירים בשעשועים.<ref name=":0"></ref> השיר יצא לאור במאי 1978, כסינגל השני מתוך אלבום האוסף, על ידי חברת התקליטים "ישראדיסק".<ref name=":0" />

עם יציאתו נכנס השיר אל המקום ה-15 במצעד של רשת ג'.<ref></ref>

== רקע וכתיבה ==
השיר נכתב על ידי בצלאל אלוני, הולחן על ידי ברוך עינב והופק על ידי בצלאל אלוני, בדומה לשירים נוספים מתוך אלבום האוסף.<ref name=":0" /> בשנת 1978, יצא השיר כסינגל על גבי תקליט 12 אינץ', בדומה לסינגל הראשון מתוך אלבום האוסף "שיר השירים בשעשועים".<ref name=":0" /><ref></ref>

בשנת 1983 הוקלט השיר בשנית ושובץ באלבום הסולו החמישי של עפרה חזה, חי.<ref></ref>

== וידאו קליפ ==
הווידאו קליפ הרשמי של השיר הועלה לראשונה ביוטיוב ב-31 באוגוסט 2011.<ref name=":1"></ref> הקליפ צולם בשחור-לבן.<ref name=":1" />

== מיקומי שיא ==

== השיר בספרי תווים ==
* עפרה חזה - שירים, עמ' 48, ספרית מעריב, 1988. 

== קישורים חיצוניים ==

* [https://www.nli.org.il/he/items/NNL_MUSIC_AL990052591460205171/NLI לדף השיר] באתר הספרייה הלאומית

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים על מלכים
קטגוריה:שירים שנכתבו על ידי בצלאל אלוני
גראן פיימונטה

גראן פיימונטה (באיטלקית: Gran Piemonte) הוא מרוץ אופניים חד-יומי, שמתקיים באיטליה מאז 1906 בהרי האפנינים. המרוץ הוא בדרג 1.Pro מסבב ה-UCI ProSeries.

== היסטוריה ==
המרוץ החל ב-1906, אז ניצח בו ג'ובאני ג'רבי מקבוצת "מאיימו". המנצח הראשון שהוא לא איטלקי הגיע 58 שנים מאוחר יותר, כשווילי בוקלנט הבלגי ניצח את המרוץ.

עד 2012, נקרא המרוץ "ג'ירו דל פיימונטה", אך מאז נקרא בשמו הנוכחי. המרוץ הוא בדרג 1.Pro בדרג ה-UCI Pro Series.

מסלולו של המרוץ משתנה לעיתים משנה לשנה, לכן לפעמים הוא יכול להתאים למאיצים ופעמים אחרות למטפסים, בהתאם לתוואי המסלול.

== מנצחים אחרונים ==
{|class="wikitable"
!שנה!!רוכב||קבוצה
|-
|1997|| ג'אנלוקה בורטולמי||פסטינה–לוטוס
|-
|1998|| מריו סרפליני||Brescialat-Liquigas
|-
|1999|| אנדראה טאפי||מאפי–קוויק סטפ
|-
! colspan=3 align=center |
לא התקיים
|-
|2001|| ניקו מאטן||קופידיס
|-
|2002|| לוקה פאוליני||מאפי–קוויק סטפ
|-
|2003|| אלסנדרו ברטוליני||אלסיו
|-
|2004|| אלן דייוויס||Liberty Seguros
|-
|2005|| מורילו פישר||ליקוויגאס - ביאנקי
|-
|2006||דניאלה בנאטי||למפרה–פונדטיאל
|-
! colspan=5 align=center |
לא התקיים
|-
|2008|| דניאלה בנאטי||ליקוויגאס
|-
|2009||פיליפ ז'ילבר||סילנס–לוטו
|-
|2010||פיליפ ז'ילבר||סילנס–לוטו
|-
|2011||דניאל מורנו||קבוצת קטושה
|-
|2012||ריגוברטו אוראן||קבוצת סקיי
|-
! colspan=5 align=center |
לא התקיים
|-
|2015||יאן בקלנטס||AG2R La Mondiale
|-
|2016||ג'אקומו ניצולו||נבחרת איטליה
|-
! colspan=5 align=center |
לא התקיים
|-
|2018||סוני קולברלי||בחריין מרידה
|-
|2019||איגן ברנל||קבוצת אינאוס
|-
|2020||ג'ורג' בנט||יומבו–ויסמה
|-
|2021||מאט וולס||בורה–הנסגרוהה
|-
|2022||איוון גרסיה קורטינה||מוביסטאר
|-
|2023|| אנדראה בג'ולי||סודאל–קוויק סטפ
|}

== קישורים חיצוניים ==

* 

== הערות שוליים ==

קטגוריה:איטליה: מרוצי אופניים